[{"text_idx": "#000001", "text": "\u201cNire konpromisoa urteko 365 egunetan ehuneko ehuna ematea da. Atsedenik gabe. Hurbiltasunez eta Bilboko auzo guztietako herrikideek adierazi behar digutena entzuteko prest\u201d"}, {"text_idx": "#000002", "text": "Agintaldi honen balantze azkarra eginez gero, oso pozik nago 2015eko ekainaren 13az geroztik Udaletxeko kudeaketan egin dugun lanarekin."}, {"text_idx": "#000005", "text": "Indautxun jaio nintzen 1961eko martxoaren 28an, \u2018Esne tanta\u2019 izeneko klinikan, gaur egun Indautxu hotela dagoen tokian."}, {"text_idx": "#000008", "text": "EAJ-PNVrekiko lotura nerabezarotik datorkit. 14-15 urte nituela, Alderdi Egunera joaten hasi nintzen, berezko gogoak bultzatuta. Bereziki gogoratzen dut 1982ko Alderdi Eguna, Getxokoa. Euri jasa itzela izan zen egun hartakoa, eta Arantzak eta biok gurasoen etxera joan behar izan genuen sikatzera. Halaxe ezagutu zuten aitak eta amak gerora errain izango zutena."}, {"text_idx": "#000009", "text": "Egun hartan, EGIko mutil batek hitz egin zuen, In\u0303igo Urkulluk. Harrotasun osoz esan dezaket orduko gazte hura lagun dudala gaur egun; bere ondoan eta bere agindupean lan egin dut eta, niretzat, euskal politikaren erreferente nagusienetakoa da, zalantzarik gabe."}, {"text_idx": "#000013", "text": "Horrek guztiak egin nau naizen bezala: hurbila, konprometitua eta pertsonen duintasunaren eta Estatuan parekorik ez duen gizarte-babes eta laguntzarako euskal sistemaren defendatzaile sutsua."}, {"text_idx": "#000014", "text": "Nire grina, Athletic eta familia"}, {"text_idx": "#000015", "text": "Athletic da nire grinarik handienetako bat. Athleticeko bazkidea naiz 1972az geroztik, aitari esker. Aitortu behar dut: Athletic gustatzen zait eta futbola gustatzen zait betidanik. La Salle eta Deusto taldeetan jokatu nuen 18 urte bete arte, eta gaztetako aroa amaitu ondoren, OHOko 5. mailako umeak entrenatzen hasi nintzen, La Salle taldean eta Eskualdeko Bigarren Mailan. Hain da handia futbolarekin dudan grina, ezen, larunbatez ezkondu eta biharamunean partidua genuen, La Salleko Salestarrak Karrantzaren aurka. Eta hantxe agertu nintzen ni ere, Arantzaren konplizitateari esker."}]